ഭര്തൃമതിയായ യുവതി ആത്മഹത്യ ചെയ്ത സംഭവം: യുവാവ് കസ്റ്റഡിയില് ചവറ: ഭര്തൃമതിയും രണ്ട് കുട്ടികളുടെ മാതാവുമായ യുവതി ആത്മഹത്യ ചെയ്ത സംഭവത്തില് യുവാവിനെ കസ്റ്റഡിയില് എടുത്തു. തേവലക്കര കോയിവിള ഭരണിക്കാവ് തടത്തില് വീട്ടില് ഇര്ഷാദിന്റ ഭാര്യ ചവറ കൊട്ടുകാട് കണ്ണേല് കിഴക്കതില് ബിന്ഷാ ബഷീറിനെ 28 ആഗസ്റ്റ് 25 നാണ് കുളിമുറിയില് തൂങ്ങിമരിച്ച നിലയില് കണ്ടെത്തിയത്. ഖത്തര് പ്രവാസിയായ ഭര്ത്താവ് ഇര്ഷാദ് സംഭവദിവസം രാത്രിയില് വിദേശത്തുനിന്നുമെത്തി മരണത്തില് ദുരൂഹത ചൂണ്ടിക്കാട്ടി ജില്ല െപാലീസ് മേധാവിക്ക് പരാതി നല്കിയിരുന്നു. ചവറ തെക്കുംഭാഗം പൊലീസ് നടത്തിയ അന്വേഷണത്തിലാണ് കൊട്ടുകാട് സ്വദേശിയായ യുവാവിനെ കസ്റ്റഡിയില് എടുത്തത്. ഇയാളുടെ മൊബൈലില് നിന്ന് യുവതിയുമായി ആശയവിനിമയം നടത്തിയതിെന്റ തെളിവുകള് ഉള്ളതായി പൊലീസ് പറഞ്ഞു. മരണദിവസം രാത്രിയില് പലതവണ മൊബൈലില് ആശയവിനിമയം നടത്തിയതായുമുള്ള തെളിവിെന്റ അടിസ്ഥാനത്തിലാണ് ഇയാളെ കേന്ദ്രീകരിച്ച് പൊലീസ് അന്വേഷണം ആരംഭിച്ചത്. കൂടുതല് തെളിവുകള് സമാഹരിക്കാന് മൊബൈല് ഫോണ് സൈബര് ഫോറന്സിക്കിന് കൈമാറേണ്ടതുണ്ടെന്നും അതോടൊപ്പം ഇയാളില് നിന്നും മൊഴിയെടുത്തതിന് ശേഷം യുവതിയുടെ ആത്മഹത്യമായി ബന്ധപ്പെട്ട് കൂടുതല് തെളിവുകള് സ്ഥിരീകരിക്കേണ്ടതുണ്ടെന്നും െപാലീസ് പറഞ്ഞു. ഇയാളെക്കുറിച്ച് വിവിധ പൊലീസ് സ്റ്റേഷനുകളിലായി സമാനമായ നിരവധി പരാതികള് ലഭിച്ചിട്ടുള്ളതായും പറയപ്പെടുന്നു. ജീവകാരുണ്യപ്രവര്ത്തനത്തിെന്റ മറവില് യുവതികളുമായി അടുപ്പം കൂടുകയും ശേഷം ബ്ലാക്ക് മെയിലിങ് നടത്തി അവരില് നിന്ന് പണം തട്ടുന്ന സ്വഭാവക്കാരനാണ് ഇൗ യുവാവ് എന്നും പരാതിയുണ്ട്.